L 315/8
BG
Официален вестник на Европейския съюз
7.12.2022 г.
Член 2 Определения За целите на настоящия регламент се прилагат определенията на „земеделско стопанство“, „селскостопанска единица със земя за общо ползване“, „животинска единица“ и „използвана земеделска площ“, предвидени съответно в член 2, букви а), б), г) и д) от Регламент (ЕС) 2018/1091.
Прилагат се също така следните определения: 1)
„селскостопанска дейност“ означава икономическите дейности, предприемани в областта на селското стопанство в съответствие с Регламент (ЕО) № 1893/2006 на Европейския парламент и на Съвета (21), включени в обхвата на групи A.01.1, A.01.2, A.01.3, A.01.4, A.01.5 или в обхвата на „поддържане на земеделската земя в добро земеделско и екологично състояние“ от група A.01.6 на икономическата територия на Съюза, като основна или второстепенна дейност; по отношение на дейностите от категория A.01.49 са включени само дейностите „отглеждане и развъждане на полуопитомени или други живи животни“, с изключение на отглеждането на насекоми, и „пчеларство и производство на мед и пчелен восък“;
2)
„млекопреработвателно предприятие“ означава предприятие или земеделско стопанство, което купува мляко или, в определени случаи, млечни продукти, за да ги преработи в млечни продукти; това включва и предприятията, които събират мляко или сметана, за да ги предадат изцяло или отчасти, без каквато и да е преработка, на други млекопрера­ ботвателни предприятия;
3)
„кланица“ означава официално регистрирано и одобрено предприятие с разрешение за клане и обработка на животните, чието месо е предназначено за консумация от човека;
4)
„люпилня“ означава предприятие за отглеждане на яйца в инкубатор, люпене и доставка на пилета;
5)
„единица на наблюдение“ означава идентифицирана единица, за която могат да се получат данни;
6)
„област“ означава един или няколко набора от данни, които включват конкретни теми;
7)
„тема“ означава съдържанието на информацията, която трябва да бъде събрана за единиците на наблюдение; всяка тема включва една или повече подробни теми;
8)
„подробна тема“ означава подробното съдържание на информацията, която трябва да бъде събрана за единиците на наблюдение, свързани с определена тема; всяка подробна тема включва една или повече променливи;
9)
„продукти за растителна защита“ означава продукти във формата, в която се доставят на потребителя, състоящи се или съдържащи активни вещества, посочени в член 2, параграф 2 от Регламент (ЕО) № 1107/2009, антидоти, посочени в член 2, параграф 3, буква а) от същия регламент, или синергисти, посочени в член 2, параграф 3, буква б) от същия регламент, и предназначени за една от употребите, описани в член 2, параграф 1 от същия регламент;
10) „набор от данни“ означава една или няколко агрегирани променливи, организирани в структурирана форма; 11) „променлива“ означава характеристика на дадена единица на наблюдение, която може да приеме повече от една стойност от определен набор от стойности; 12) „предварително проверени данни“ означава данни, проверени от държавите членки въз основа на договорени общи правила за валидиране, когато има такива; 13) „специални данни“ означава данни, които са от особен интерес за ползвателите в конкретен момент, но не са включени в събираните редовно набори от данни; 14) „административни данни“ означава данни, генерирани от нестатистически източник, обикновено притежаван от публичен орган или частна организация, чиято основна цел не е да изготвя статистически данни; 15) „метаданни“ означава информацията, която е необходима, за да се използват и тълкуват статистическите данни, и която описва данните по структуриран начин; 16) „професионален потребител“ означава всяко лице, което използва продукти за растителна защита в рамките на професионалната си дейност, включително оператори, технически лица, работодатели и самостоятелно заети лица, в селското стопанство.
(21) Регламент (ЕО) No 1893/2006 на Европейския парламент и на Съвета от 20 декември 2006 г. за установяване на статистическата класификация на икономическите дейности NACE Rev. 2 и за изменение на Регламент (ЕИО) No 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).